Úradný vestník L 116 , 09/05/1991 S. 0044 - 0045

Fínske špeciálne vydanie: Kapitola 2 Zväzok 8 S. 0017

Švédske špeciálne vydanie: Kapitola 2 Zväzok 8 S. 0017



Nariadenie Komisie (EHS) č. 1214/91 zo 7. mája 1991 o zatriedení určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 315/91 [2], najmä na jeho článok 9, keďže na účel zaistenia jednotného uplatňovania kombinovanej nomenklatúry pripojenej k tomuto nariadeniu, je potrebné prijať opatrenia týkajúce sa zatrieďovania tovarov uvedených v prílohe k tomuto nariadeniu; keďže nariadenie (EHS) č. 2658/87 stanovilo všeobecné pravidlá pre interpretáciu kombinovanej nomenklatúry a tieto pravidlá sa uplatňujú tiež na akúkoľvek inú nomenklatúru, ktorá je na nej úplne alebo sčasti založená alebo ktorá k nej pridáva akékoľvek ďalšie triedenie a ktorá je ustanovená osobitnými ustanoveniami spoločenstva, s cieľom uplatňovania sadzobných alebo iných opatrení týkajúcich sa obchodu s tovarom; keďže podľa uvedených všeobecných pravidiel, tovary opísané v stĺpci 1 tabuľky pripojenej k tomuto nariadeniu sa musia zatrieďovať do príslušných číselných znakov KN uvedených v stĺpci 2 na základe odôvodnení stanovených v stĺpci 3; keďže opatrenia ustanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovary opísané v stĺpci 1 pripojenej tabuľky sú v súčasnosti zatrieďované v rámci kombinovanej nomenklatúry do príslušných číselných znakov uvedených v stĺpci 2 uvedenej tabuľky. Článok 2 Toto nariadenie nadobúda účinnosť 21. deň po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. mája 1991 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 37, 9.2.1991, s. 24. -------------------------------------------------- PRÍLOHA Opis tovaru | Zatriedenie číselný znak KN | Odôvodnenie | (1) | (2) | (3) | 1.Škatuľa, ktorá obsahuje 12 kotúčov samolepiacej hypoalergénnej pásky vyrobenej z mikroperforovaného pretlačeného polyetylénového filmu (rozmery 9,14 m × 2,50 cm) určená na maloobchodný predaj na lekárske použitie. | 30051000 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov 3005 a 30051000 (pozri vysvetlivky HS k položke 30.05, tretí odsek). | 2.Nasýtený polyester v granulovanej forme alebo vo vodnej disperzii druhu používaného ako šlichtovacie činidlo v textilnom priemysle. | 39079900 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 6 ku kapitole 39 a znením číselných znakov 3907 a 39079900 (pozri tiež vysvetlivky HS k položke 38.09, výnimka g)). Použitie tohto výrobku nemá vplyv na zatriedenie. | 3.Agaróza | 39139090 | Zatriedenie je určené ustanoveniami všeobecných pravidiel 1 a 6 pre interpretáciu kombinovanej nomenklatúry a znením číselných znakov 3913, 391390 a 39139090. | --------------------------------------------------